CELEX: 62011CN0109
Language: et
Date: 2011-03-03 00:00:00
Title: Kohtuasi C-109/11: 3. märtsil 2011 esitatud hagi — Euroopa Komisjon versus Tšehhi Vabariik

28.5.2011   
            
            
               ET
            
            
               Euroopa Liidu Teataja
            
            
               C 160/11
            
         3. märtsil 2011 esitatud hagi — Euroopa Komisjon versus Tšehhi Vabariik
   (Kohtuasi C-109/11)
   2011/C 160/11
   Kohtumenetluse keel: tšehhi
   
      Pooled
   
   
      Hageja: Euroopa Komisjon (esindajad: K. Walker ja D. Triantafyllou)
   
      Kostja: Tšehhi Vabariik
   
      Hageja nõuded
   
   
               —
            
            
               tuvastada, et kuna Tšehhi Vabariik lubas mittemaksukohustuslastel saada käibemaksukontserni liikmeks, siis on Tšehhi Vabariik rikkunud nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artiklitest 9 ja 11 tulenevaid kohustusi;
            
         
               —
            
            
               mõista kohtukulud välja Tšehhi Vabariigilt.
            
         
      Väited ja peamised argumendid
   
   Direktiivi 2006/112 artikli 9 lõike 1 kohaselt on „maksukohustuslane” iga isik, kes mis tahes paigas teostab iseseisvalt mis tahes majandustegevust, olenemata nimetatud tegevuse eesmärgist või tulemustest. Selle direktiivi artikkel 11 sätestab, et pärast käibemaksukomiteega konsulteerimist võib iga liikmesriik oma territooriumil asuvaid isikuid, kes on õiguslikult iseseisvad, kuid rahaliste, majanduslike ja organisatsiooniliste sidemete kaudu üksteisega tihedalt seotud, käsitada ühe maksukohustuslasena.
   Komisjoni arvates on Tsehhi Vabariik rikkunud direktiivi 20067112/EÜ artiklitest 9 ja 11 tulenevaid kohustusi, kuna lubas mittemaksukohustuslasest isikutel saada käibemaksukontserni liikmeks vastavalt direktiivi 2006/112/EÜ artiklile 11.
   
      (1)  ELT 2006 L 347, lk 1.